A Kincses Kolozsvár Egyesület május 27–28. között második alkalommal szervezi meg a gyalui várkastélyban Várkert Fesztivált. Gergely Balázs főszervező elmondása szerint egy gyermek- és családorientáltabb rendezvénysorozatot szeretnének megvalósítani. Ezt hangsúlyozta Vass Attila, a budapesti Hagyományok Házának kolozsvári munkatársa is. A családi és népi hagyományos kultúra ápolását célzó intézmény szakmai partnerként segít be a szervezésbe, és az Életfa Családsegítő Egyesülettel valamint az EMKE Györkös Mányi Albert Emlékház JelesNapTár programjával közösen készülnek a különféle kreatív és közösségteremtő erővel bíró népzenei és gyermekprogramokra.